  Туспуктэм: ИА «Удмуртия» Майя Бывальцева Йӧскалык сиён-юонъя «Пельняньлэн дунневыл нуналэз» фестиваль (0+) улсын Удмуртиын кылбур гожтонъя «Пельнянь чуръёс» вожвылъяськон (6+) кутскиз. Ужъёсты 6-тӥ тулыспалозь кутозы. Со сярысь элькун тӧролэн но кивалтэтлэн пресс-службазы ивортӥз. Ӟуч яке удмурт кылын гожтэм кылбуръёс пельняньлы – «О, Пельнянь!», яке вордскем шаерлы – «Яратоно удмурт шаере» («Любимая Удмуртия моя») – сӥземын луыны кулэ. Быдӟалаезъя сюбегатонъёс ӧвӧл. Вожвылъяськонэ пыриськон понна info@pelmenfest.ru электрон адресъя куриськон ыстоно но кылбурез «ВКонтакте» мерлыко вотэсысь ас баме #пельменьфест #пельменныестрочки хештегъёсын поттоно. Конкурс мынытозь пыриськисьлэн бамез усьтэмын луыны кулэ. Вормисьёсты фестивальлэн валтӥсь нуналаз – 11 тулыспалэ – Ижысь Шор площадьын пусъёзы. Устооссэ ужъёсты «Известия» но «Удмурт дунне» газетъёсын печатлалозы. Нош ужъёссэс 3-тӥ тулыспалозь ыстэм муртъёсты пельнянь арня улсын, 6-11 тулыспалэ, кылбурет ӝытэ ӧтьыны быгатозы. Тодэ вайытом, 2023-тӥ арын «Пельняньлэн дунневыл нуналэз» фествиаль 6-11 тулыспалэ «Асьме сямен! Удмурт сямен! Ческыт!» мереткыл (девиз) улсын ортчоз. Та дыре «Удмуртия – пельняньлэн дорез!» («Удмуртия –родина пельменей!»)   фотомарафон (0+) мынэ ни. Та дыре «Пельменный кубок КВН» ужрадэ (0+), PelmenRun тол бызьылонэ (0+), чорыганъя «Шудо визнан» чемпионатэ (0+), ӵужонболъя ӵошатсконъёсы (0+) куриськонъёсты куто.  Ватсалом, Ивортодэтъя «Удмуртия» агентство Анай кыллэн калыккуспо нуналэзлы вожвылъяськон ялӥз. Гожтэ, мар тӥ понна анай кыл, кыӵе учырын со тӥледлы кызьы ке юрттӥз, оло, куке но кинэ ке паймытӥз. Гожтэмдэс «ВКонтакте» мерлыко вотэсысь бамады поттэ но #Анайкыллэннуналэз #Анайкылмонпонна #УдмуртияИА хештегъёс одно ик ватсалэ.  Тегъёс: вожвылъяськон кылбурет Пельняньлэндунневылнуналэз Удмуртия  